Document ID: /roh_data/filtered/fineweb-2-filterrobots_roh.jsonl.gz/31138

La presente edizione è adatta per browser con un supporto CSS insufficiente e destinata soprattutto alle persone ipovedenti. Tutti i contenuti sono visualizzabili anche con browser più vecchi. Per una migliore visualizzazione grafica si raccomanda tuttavia l'uso di un bro
Inizio zona contenuto
Inizio navigatore
Fine navigatore
Stimadas conburgaisas e stimads conburgais, stimadas dunnas e stimads signurs
In cordial bainvegni tar il Departament federal per ambient, traffic, energia e communicaziun (DATEC).
Gugent As envid jau ad ina tura virtuala tras il departament che ha circa 1900 collavuraturas e collavuraturs.
Il DATEC ha l'incumbensa da garantir in svilup duraivel ed in bun provediment da basa cun servetschs publics - en l'interess da la societad, da l'ambient e da l'economia. La Svizra, ch'è situada en il center da l'Europa, è dependenta da vias da traffic modernas e da raits da communicaziun e d'electricitad effizientas.
Questas infrastructuras èn ina premissa impurtanta per la coesiun interna, per il barat cun l'exteriur e per in'economia prosperaivla.
Las basas per las decisiuns dal DATEC vegnan elavuradas en ils suandants uffizis:
Cun in clic sin il link correspundent vegnis Vus a savair dapli davart la rolla e davart las incumbensas dals singuls uffizis. Sin la pagina d'internet dal DATEC pudais Vus plinavant As infurmar davart mes pleds, davart mias intervistas e davart mia preschientscha ad occurrenzas publicas. Sche Vus giavischais dapli infurmaziuns davart il Cussegl federal svizzer, As recumond jau las suandantas paginas d'internet: www.admin.ch e www.cusseglfederal.ch
Jau m'allegrel da Voss interess e da Voss engaschi per la politica. Vus pudais er ma scriver Vossas ideas, Vossas propostas e Vossa critica. Jau sun cuntanschibla tar la suandant'adressa: <email-pii>.
Salids amicabels
Doris Leuthard, cussegliera federala
Scheffa dal Departament federal per ambient, traffic, energia e communicaziun
Fine zona contenuto